钦定古今图书集成/明伦汇编/氏族典/第472卷 > 蔡肇
## 钦定古今图书集成/明伦汇编/氏族典/第472卷 > 蔡肇

按《宋史蔡肇传》：“肇字天启，润州丹阳人。第进士，历明
州司户参军，江陵推官。元祐中，为太学正，通判常州，
召为卫尉寺丞，提举永兴路常平。徽宗初，入为户部
员外郎，言者论其学术反复，提举两浙刑狱。张商英
当国，引为礼部员外，进起居郎，拜中书舍人，罢为显
谟阁待制，知明州。言者论其包藏异意，非议辟雍，以”
为不当立，夺职，提举洞霄宫。会赦，复之，卒。